ΟΔΗΓΙΑ ΤΟΥ ΣΥΜΒΟΥΛΙΟΥ της 4ης Μαΐου 1976 περί της κοινοτικής διαδικασίας ενημερώσεως και διαβουλεύσεως επί των τιμών του αργού πετρελαίου και των προϊόντων πετρελαίου εντός της Κοινότητος

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ

ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 213,

το σχέδιο της Επιτροπής,

τη γνώμη της Συνελεύσεως(1),

τη γνώμη της Κοινωνικής και Οικονομικής Επιτροπής(2),

Εκτιμώντας:

ότι η καθιέρωση κοινής ενεργειακής πολιτικής συγκαταλέγεται μεταξύ των στόχων της Κοινότητος και ότι εναπόκειται στην Επιτροπή να προτείνει τα μέτρα που πρέπει να ληφθούν γι' αυτόν το σκοπό-

ότι η γνώση των συνθηκών του εφοδιασμού και της αγοράς αποτελεί βασική προϋπόθεση για κάθε παρόμοια κοινή ενεργειακή πολιτική-

ότι η διαφάνεια του κόστους και των τιμών των προϊόντων πετρελαίου αποτελεί απαραίτητο στοιχείο για την καλή λειτουργία της αγοράς, και ιδίως για την ελεύθερη κυκλοφορία των εμπορευμάτων εντός της Κοινότητος-

ότι στην παράγραφο 3 περίπτωση III του ψηφίσματος του Συμβουλίου της 13ης Φεβρουαρίου 1975 περί των μέτρων που πρέπει να ληφθούν, προκειμένου να επιτευχθούν οι στόχοι της κοινοτικής ενεργειακής πολιτικής, που καθορίσθηκαν από το Συμβούλιο στις 17 Δεκεμβρίου 1974(3) το Συμβούλιο ενέκρινε την αρχή σύμφωνα με την οποία η πολιτική των τιμών καταναλώσεως πρέπει να βασίζεται στη διαφάνεια του κόστους και των τιμών των υδρογονανθράκων-

ότι είναι συνεπώς απαραίτητο να θεσπισθεί για τον σκοπό αυτό μια κοινοτική διαδικασία ενημερώσεως και διαβουλεύσεως επί των τιμών του αργού πετρελαίου και των προϊόντων πετρελαίου-

ότι για την επίτευξη αυτού του σκοπού απαιτείται η συγκέντρωση σε τακτά χρονικά διαστήματα, ορισμένων στοιχείων σχετικά με τις τιμές του αργού πετρελαίου και των κυριοτέρων προϊόντων πετρελαίου, τουλάχιστον υπό μορφή συνοπτική σε επίπεδο Κρατών μελών-

ότι είναι αναγκαίο, τα στοιχεία σχετικά με τις τιμές του αργού πετρελαίου και των κυριωτέρων προϊόντων πετρελαίου να προέρχονται από τις επιχειρήσεις πετρελαίου και ότι τα Κράτη μέλη πρέπει να υποδεικνύουν, βάσει αντικειμενικών κριτηρίων, τα άτομα και τις επιχειρήσεις οι οποίες θα ανακοινώνουν σε αυτά τα ανωτέρω στοιχεία-

ότι είναι σκόπιμο να εξετασθεί, το αργότερο ένα έτος μετά τη θέση σε εφαρμογή της παρούσης οδηγίας, αν είναι χρήσιμο να ανακοινώνουν τα Κράτη μέλη στην Επιτροπή τα στοιχεία που τους διαβιβάζουν οι επιχειρήσεις-

ότι είναι σκόπιμο να επιχειρηθεί, βάσει των συλλεγομένων στοιχείων, μία σύγκριση της εξελίξεως του κόστους και των τιμών πετρελαίου εντός της Κοινότητος-

ότι, προκειμένου να ληφθεί υπόψη η διαφορετική διάρθωση των αγορών, η σύγκριση αυτή πρέπει να επεκταθεί τόσο στις τιμές των κυριωτέρων προϊόντων πετρελαίου, με ή χωρίς την επιβάρυνση δασμών και φόρων, όσο και στα πραγματοποιούμενα έσοδα εκ του διυλιστηρίου-

ότι είναι σκόπιμο, να αναλυθεί βάσει των συλλεγομένων στοιχείων, η εξέλιξη της μέσης αξίας εκ του διυλιστηρίου ανά τόννο επεξεργασμένου αργού πετρελαίου, τόσο σε κοινοτικό επίπεδο, όσο και σε επίπεδο Κρατών μελών-

ότι τα συλλεγόμενα στοιχεία και τα αποτελέσματα του ελέγχου που διενεργείται από την Επιτροπή, πρέπει να ανακοινώνονται σε κοινοτικό επίπεδο, στα Κράτη μέλη και να αποτελούν αντικείμενο διαβουλεύσεων μεταξύ αυτών και της Επιτροπής-

ότι τα συλλεγόμενα στοιχεία έχουν εμπιστευτικό χαρακτήρα και τα αποτελέσματα του ελέγχου που διενεργείται από την Επιτροπή δεν δύνανται να χρησιμοποιηθούν παρά μόνον για ενημέρωση των Κρατών μελών και για τις διαβουλεύσεις μεταξύ αυτών και της Επιτροπής-

ότι αν η Επιτροπή διαπιστώσει ανωμαλίες ή ανακολουθίες στα αριθμητικά στοιχεία που συγκεντρώνει, πρέπει να έχει τη δυνατότητα να λαμβάνει υπό αναλυτική μορφή τα αναγκαία στοιχεία που παρέχονται από τις επιχειρήσεις-

ότι η Επιτροπή πρέπει να δύναται να καθορίζει κατά περίπτωση, τις λεπτομέρειες των προς υποβολή ανακοινώσεων όπως τη μορφή και το περιεχόμενό τους.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Τα Κράτη μέλη ανακοινώνουν στην Επιτροπή, εντός των σαράντα πέντε πρώτων ημερών κάθε τριμηνίας, τις πληροφορίες που βασίζονται στα στοιχεία που ανακοινώνουν σε αυτά οι επιχειρήσεις που προσδιορίζονται σύμφωνα με το άρθρο 2. Οι πληροφορίες αυτές που υποβάλλονται υπό την μορφή που προβλέπει το άρθρο 3, περιλαμβάνουν:

α) για τα κυριώτερα είδη αργού πετρελαίου:

- τις τιμές fob ή και cif για κάθε είδος αργού πετρελαίου που εισάγεται από τρίτες χώρες κατά τη διάρκεια του προηγουμένου τριμήνου,

- τις τιμές "FRANCO" στο διυλιστήριο ή στο λιμένα εκφορτώσεως των κυριωτέρων ειδών του παραγομένου εντός της Κοινότητος αργού πετρελαίου, τα οποία αποτελούν αντικείμενο συναλλαγών μεταξύ διαφόρων επιχειρήσεων ή μεταξύ επιχειρήσεων παραγωγής πετρελαίου και θυγατρικών επιχειρήσεων και τα οποία διυλίζονται στο οικείο Κράτος μέλος κατά τη διάρκεια του προηγουμένου τριμήνου,

β) για τα κυριώτερα είδη προϊόντων πετρελαίου:

- τις τιμές fob ή και cif για κάθε είδος πετρελαίου, που εισάγεται από τρίτες χώρες και από Κράτη μέλη της Κοινότητος αντιστοίχως, κατά τη διάρκεια του προηγουμένου τριμήνου,

- τις τιμές καταναλώσεως κατά την έναρξη του τρέχοντος τριμήνου για κάθε ένα από τα κυριώτερα προϊόντα πετρελαίου με και χωρίς επιβάρυνση δασμών και φόρων,

- εκτίμηση των μέσων ακαθαρίστων εσόδων εκ του διυλιστηρίου κατά τη διάρκεια του προηγουμένου τριμήνου για κάθε ένα από τα κυριώτερα προϊόντα πετρελαίου τα οποία διετέθησαν στην εσωτερική αγορά του οικείου Κράτους μέλους.

2. Τα Κράτη μέλη, στα οποία ισχύει καθεστώς ανωτάτων τιμών καταναλώσεως ανακοινώνουν επί πλέον στην Επιτροπή τις ανώτατες τιμές που ισχύουν την πρώτη ημέρα του τρέχοντος τριμήνου για κάθε ένα από τα κυριώτερα προϊόντα πετρελαίου με και χωρίς επιβάρυνση δασμών και φόρων.

Ο κατάλογος των κυριωτέρων ειδών αργού πετρελαίου που εισάγεται από τρίτες χώρες και ο κατάλογος των προϊόντων πετρελαίου περιλαμβάνονται στο παράρτημα της παρούσης οδηγίας. Στο παράρτημα της παρούσης οδηγίας περιλαμβάνονται επίσης οι ορισμοί σχετικά με την φύση των πληροφοριών καθώς και με τις έννοιες της εισαγωγής, του αργού πετρελαίου που παράγεται εντός της Κοινότητος, των τιμών καταναλώσεως, της εκτιμήσεως των ακαθαρίστων μέσων εσόδων εκ του διυλιστηρίου και των ανωτάτων τιμών καταναλώσεως.

Άρθρο 2

1. Τα Κράτη μέλη λαμβάνουν όλα τα αναγκαία μέτρα ώστε οι επιχειρήσεις των οποίων οι δραστηριότητες υπάγονται στη δικαιοδοσία τους, να θέτουν στη διάθεση αυτών τα απαραίτητα στοιχεία τα οποία θα τους επιτρέψουν να εκπληρώσουν τις υποχρεώσεις τους σύμφωνα με το άρθρο 1.

2. Τα Κράτη μέλη αποστέλλουν στην Επιτροπή εντός των πρώτων σαράντα πέντε ημερών κάθε τριμηνίας, κατάσταση των προσώπων και των επιχειρήσεων που τους ανακοινώνουν τα στοιχεία που προβλέπονται στην παράγραφο 1. Η κατάσταση αυτών των προσώπων και των επιχειρήσεων συντάσσεται κατά τρόπο ώστε να καλύπτεται ένα σημαντικό μέρος των εργασιών που πραγματοποιούνται στο έδαφός τους, και ιδίως:

- όσον αφορά τις τιμές εισαγωγής: τουλάχιστον 85 % της συνολικής ποσότητος του εισαγομένου αργού πετρελαίου και 75 % περίπου των εισαγομένων προϊόντων πετρελαίου,

- όσον αφορά τις τιμές καταναλώσεως: 70 % περίπου της εσωτερικής καταναλώσεως του συνόλου των προϊόντων πετρελαίου.

Τα Κράτη μέλη περιλαμβάνουν στην κατάσταση αυτή όλα τα πρόσωπα και τις επιχειρήσεις κατά φθίνουσα σειρά σπουδαιότητος για κάθε είδος δραστηριότητος που αναφέρεται ανωτέρω.

Άρθρο 3

1. Τα στοιχεία τα οποία τα Κράτη μέλη οφείλουν να ανακοινώνουν στην Επιτροπή κατ' εφαρμογή του άρθρου 1 προκύπτουν από τη συνάθροιση των στοιχείων τα οποία συγκεντρώνουν από τις επιχειρήσεις που αναφέρονται στο άρθρο 2 παράγραφος 2. Η παρουσίαση των στοιχείων πρέπει να είναι τέτοια, ώστε να δίδεται μια όσο το δυνατό αντιπροσωπευτικότερη εικόνα της αγοράς πετρελαίου κάθε Κράτους μέλους.

2. Το Συμβούλιο εξετάζει, το αργότερο ένα έτος από την ημερομηνία που προβλέπεται στο άρθρο 10, αν προκειμένου να σχηματίσει μία πληρέστερη εικόνα των συνθηκών της αγοράς πετρελαίου της Κοινότητος, είναι σκόπιμο τα Κράτη μέλη να ανακοινώνουν στην Επιτροπή τα στοιχεία τα οποία έχουν συγκεντρώσει από τις επιχειρήσεις.

Άρθρο 4

Η Επιτροπή καταρτίζει, βάσει των στοιχείων που συγκεντρώνει δυνάμει του άρθρου 1, ανακοινώσεις τις οποίες διαβιβάζει ανά τριμηνία στα Κράτη μέλη. Οι ανακοινώσεις αυτές περιλαμβάνουν ιδίως:

- συνοπτικά στοιχεια για τις τιμές του αργού πετρελαίου και των προϊόντων πετρελαίου,

- σύγκριση του επιπέδου των τιμών των προϊόντων πετρελαίου εντός της Κοινότητος,

- εξέλιξη της μέσης αξίας εκ του διυλιστηρίου του επεξεργασμένου αργού πετρελαίου ανά τόννο, στο επίπεδο των Κρατών μελών και σε κοινοτικό επίπεδο. Η έννοια της μέσης αξίας εκ του διυλιστηρίου ανά τόννο επεξεργασμένου αργού πετρελαίου ορίζεται στο παράρτημα της παρούσης οδηγίας,

- σύγκριση της εξελίξεως των συνθηκών εφοδιασμού σε αργό πετρέλαιο και σε προϊόντα πετρελαίου και της μέσης αξίας εκ του διυλιστηρίου ανά τόννο επεξεργασμένου αργού πετρελαίου.

Άρθρο 5

1. Τα Κράτη μέλη και η Επιτροπή διεξάγουν διαβουλεύσεις ανά τριμηνία ή σε συχνότερα διαστήματα με αίτηση ενός Κράτους μέλους ή με πρωτοβουλία της Επιτροπής.

2. Οι διαβουλεύσεις αυτές έχουν ως κύριο αντικείμενο τις ανακοινώσεις της Επιτροπής οι οποίες προβλέπονται στο άρθρο 4. Μετά το πέρας αυτών των διαβουλεύσεων, η Επιτροπή προτείνει, κατά περίπτωση, στο Συμβούλιο τα μέτρα τα οποία θεωρούνται αναγκαία.

Άρθρο 6

1. Τα στοιχεία που διαβιβάζονται κατ' εφαρμογή του άρθρου 1 παράγραφος 1 και η κατάσταση που προβλέπεται στο άρθρο 2 παράγραφος 2 έχουν εμπιστευτικό χαρακτήρα.

Η διάταξη αυτή δεν εμποδίζει εν τούτοις τη διάδοση γενικών ή συνοπτικών στοιχείων υπό μορφή που δεν θα επιτρέπει την ανασύσταση ατομικών στοιχείων των επιχειρήσεων, δηλαδή υπό μορφή που περιλαμβάνει τουλάχιστον τρεις επιχειρήσεις.

2. Τα στοιχεία που ανακοινώνονται στην επιτροπή βάσει του άρθρου 1 και τα γενικά ή συνοπτικά στοιχεία που συγκεντρώνονται κατ' εφαρμογή του άρθρου 4 δύνανται να χρησιμοποιηθούν μόνον για τους σκοπούς που αναφέρονται στο άρθρο 5.

3. Αν η Επιτροπή διαπιστώσει ανωμαλίες ή ανακολουθίες στα αριθμητικά στοιχεία που ανακοινώνονται σε αυτή, δύναται να ζητήσει από τα Κράτη μέλη να της επιτρέψουν να λάβει γνώση των αναλυτικών στοιχείων που παρέχονται από τις επιχειρήσεις καθώς επίσης και της διαδικασίας υπολογισμού ή εκτιμήσεως των συνοπτικών στοιχείων.

Άρθρο 7

Η Επιτροπή θεσπίζει, εντός των ορίων της παρούσης οδηγίας, εκτελεστικές διατάξεις σχετικά με τον εμπιστευτικό χαρακτήρα, τη μορφή, το περιεχόμενο και όλα τα λοιπά χαρακτηριστικά των ανακοινώσεων που προβλέπονται στο άρθρο 1.

Άρθρο 8

Σε περίπτωση σημαντικών μεταβολών των συνθηκών εφοδιασμού και προκειμένου να καταστεί δυνατή η εκτίμηση της καταστάσεως της αγοράς, η Επιτροπή δύναται να ζητήσει να υποβάλλονται οι ανακοινώσεις που προβλέπονται στα άρθρα 1 και 2 σε διαφορετικές προθεσμίες ή να αφορούν διαφορετικές χρονικές περιόδους.

Άρθρο 9

Η Επιτροπή υποβάλλει στο Συμβούλιο και στην Συνέλευση τα τρία πρώτα έτη μετά από την ημερομηνία που αναφέρεται στο άρθρο 10, ετήσια έκθεση σχετικά με τα αποτελέσματα της εφαρμογής της παρούσης οδηγίας.

Άρθρο 10

Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία το αργότερο μέχρι την 1η Ιανουαρίου 1977.

Άρθρο 11

Η οδηγία αυτή απευθύνεται στα Κράτη μέλη.

Έγινε στις Βρυξέλλες, στις 4 Μαΐου 1976.

Για το Συμβούλιο

Ο Πρόεδρος

G. THORN

(1) ΕΕ αριθ. Α 28 της 9. 2. 1976, σ. 9.

(2) ΕΕ αριθ. Α 50 της 4. 3. 1976, σ. 2.

(3) ΕΕ αριθ. Α 153 της 9. 12. 1975, σ. 6.

ΠΑΡΑΡΤΗΜΑ

1. Κατάλογος των κυριωτέρων ειδών αργού πετρελαίου

α) Εισαγόμενα από τρίτες χώρες

1. Arabian Light, 34o

2. Arabian Medium, 31o

3. Arabian Heavy and Khafji, 27o

4. Iranian Light, 34o

5. Iranian Heavy, 31o

6. Murban and Zakum, 39o

7. Irak - Basrah, 35o

8. Irak - Kirkuk, 36o

9. Kuwait, 31o

10. Libya, 40o

11. Algeria, 44o

12. Nigeria, 34o

13. Venezuelan Light, 34o

14. Venezuelan Medium, 26o

15. Venezuelan Heavy, 17o

16. Indonesia, 34o

17. Άλλα είδη αργού πετρελαίου.

β) Παραγόμενα εντός της Κοινότητος

2. Κατάλογος προϊόντων πετρελαίου

α) Όσον αφορά τις τιμές cif των προϊόντων πετρελαίου τα οποία εισάγονται από τρίτες χώρες και από τα Κράτη μέλη της Κοινότητος

"" ID="1">- Καύσιμα αυτοκινήτων:> ID="2">- Βενζίνη σούπερ

- Βενζίνη απλή

- Ντήζελ (gas-oil)"> ID="1">- Καύσιμα οικιακής χρήσεως:> ID="2">- Ντήζελ (gas-oil)

- Ελαφρύ μαζούτ (light fuel-oil)

- Φωτιστικό πετρέλαιο"> ID="1">- Βιομηχανικά καύσιμα:> ID="2">- Βαρύ μαζούτ (heavy fuel-oil)

(με περιεκτικότητα σε θείο μεταξύ 1 % και 3,5 %)

- βαρύ μαζούτ (heavy fuel-oil)

(με περιεκτικότητα σε θείο κάτω του 1 %)">

β) Όσον αφορά τις πραγματικές τιμές καταναλώσεως και τις μέγιστες τιμές

"" ID="1">- Καύσιμα προοριζόμενα για οικιακή θέρμανση:" ID="1">- στο πρατήριο:> ID="2">- βενζίνη σούπερ

- βενζίνη απλή

- ντήζελ (gas-oil)"" ID="1">- Καύσιμα προοριζόμενα για τις οδικές μεταφορές:" ID="1">- για μικρούς καταναλωτές:> ID="2">- ντήζελ (gas-oil)

- ελαφρύ μαζούτ (light fuel-oil)

- φωτιστικό πετρέλαιο"" ID="1">- Βιομηχανικά καύσιμα:" ID="1">- για τις παραδόσεις χονδρικής πωλήσεως:> ID="2">- βαρύ μαζούτ (heavy fuel-oil)

(με περιεκτικότητα σε θείο μεταξύ 1,5 % και 3,5 %)

- βαρύ μαζούτ (heavy fuel-oil)

(με περιεκτικότητα σε θείο κάτω του 1,5 %)""

γ) Όσον αφορά τα ακαθάριστα έσοδα εκ του διυλιστηρίου:

- Βενζίνες αυτοκινήτων:

- βενζίνη σούπερ

- βενζίνη απλή

- Ντήζελ κινητήρων (gas-oil)

- Καύσιμα προοριζόμενα για οικιακή θέρμανση:

- ντήζελ (gas-oil)

- ελαφρύ μαζούτ (light fuel oil)

- φωτιστικό πετρέλαιο

- Βιομηχανικά καύσιμα:

- καύσιμα υπολείμματα αποστάξεως (residual fuels)

3. Ορισμοί

α) Φύση των στοιχείων

Τα συνοπτικά στοιχεία τιμών που ανακοινώνονται στην Επιτροπή από τα Κράτη μέλη παρουσιάζονται με τρόπο ώστε να παρέχουν μία όσο το δυνατόν περισσότερο αντιπροσωπευτική εικόνα των συνθηκών της αγοράς κάθε Κράτους μέλους. Για να ληφθούν υπόψη οι υφιστάμενες διαφορές μεταξύ των επιχειρήσεων οι οποίες λειτουργούν σε διαφορετικές αγορές, οι τιμές ανακοινώνονται υπό μορφή πεδίων διακυμάνσεως με ένδειξη της περισσότερο αντιπροσωπευτικής μέσης τιμής.

β) Εισαγωγές

Ως εισαγωγές, κατά την έννοια του άρθρου 1 παράγραφος 1, νοούνται όλες οι εισαγωγές αργού πετρελαίου και προϊόντων πετρελαίου που πραγματοποιούνται στο τελωνειακό έδαφος της Κοινότητος, για οποιοδήποτε σκοπό εκτός από τη διαμετακόμιση ή τη διακίνηση προς τρίτες χώρες υπό καθεστώς τελειοποιήσεως προς επανεξαγωγή και οι οποίες προορίζονται για ένα Κράτος μέλος και όχι για διαμετακόμιση προς άλλα Κράτη μέλη.

γ) Αργό πετρέλαιο παραγόμενο εντός της Κοινότητος

Ως αργό πετρέλαιο παραγόμενο εντός της Κοινότητος, κατά την έννοια του άρθρου 1 παράγραφος 1 περίπτωση α), νοείται το σύνολο του αργού πετρελαίου που παράγεται, διυλίζεται και διατίθεται εντός της Κοινότητος. Το εν λόγω αργό πετρέλαιο δύναται να διυλίζεται και να διατίθεται σε όλα τα άλλα Κράτη μέλη εκτός από το Κράτος μέλος παραγωγής.

δ) Τιμές καταναλώσεως

- Ως τιμή καταναλώσεως, κατά την έννοια του άρθρου 1 παράγραφος 1 περίπτωση β), για μία δεδομένη επιχείρηση πετρελαίου, νοείται η περισσότερο αντιπροσωπευτική μέση τιμή παραδόσεως, την οποία η ανωτέρω επιχείρηση εφαρμόζει πράγματι στους καταναλωτές ορισμένης κατηγορίας.

- Ως τιμές καταναλώσεως, κατά την έννοια του άρθρου 1 παράγραφος 1 περίπτωση β), για ένα δεδομένο Κράτος μέλος, νοούνται τα περισσότερο αντιπροσωπευτικά επίπεδα τιμών παραδόσεως οι οποίες εφαρμόζονται πράγματι από το σύνολο των επιχειρήσεων εντός του οικείου Κράτους μέλους, στους καταναλωτές ορισμένης κατηγορίας.

ε) Εκτίμηση των μέσων ακαθαρίστων εσόδων εκ του διυλιστηρίου

Ως εκτίμηση των μέσων ακαθαρίστων εσόδων εκ του διυλιστηρίου, κατά την έννοια του άρθρου 1 παράγραφος 1 περίπτωση β), για ένα συγκεκριμένο Κράτος μέλος, νοείται η εκτίμηση των μέσων εσόδων εκ του διυλιστηρίου τα οποία πραγματοποιούνται στο σύνολο των διυλιστηρίων του οικείου Κράτους μέλους, για κάθε ένα από τα κυριώτερα προϊόντα πετρελαίου που διατίθενται στην εσωτερική αγορά αυτού του Κράτους μέλους. Η εκτίμηση αυτή των μέσων εσόδων απορρέει από τη σταθμισμένη συνάθροιση των μέσων εσόδων που πραγματοποιήθηκαν μέσω των διαφόρων δικτύων διανομής μετά την αφαίρεση του αντιστοίχου κόστους και η οποία καλύπτει το σύνολο των πωλήσεων που πραγματοποιούνται είτε εκ του διυλιστηρίου είτε σε μεταπωλητές ή απ' ευθείας στους καταναλωτές.

στ) Μέγιστες τιμές καταναλώσεως

Ως μέγιστες τιμές καταναλώσεως, κατά την έννοια του άρθρου 1 παράγραφος 2, νοούνται οι μέγιστες τιμές πωλήσεως ενός προϊόντος προοριζομένου για μια ορισμένη κατηγορία καταναλωτών, με και χωρίς επιβάρυνση δασμών και φόρων, είτε έχουν, είτε δεν έχουν δημοσιευθεί, οι οποίες καθορίζονται από τις αρχές ή προκύπτουν από συμφωνίες μεταξύ αυτών και των επιχειρήσεων.

ζ) Μέση αξία εκ του διυλιστηρίου ανά τόννο επεξεργασμένου αργού πετρελαίου

Ως μέση αξία εκ του διυλιστηρίου ανά τόννο επεξεργασμένου αργού πετρελαίου, κατά την έννοια του άρθρου 4, για ένα συγκεκριμένο Κράτος μέλος, νοείται το υπολογιζόμενο μέσο ολικό έσοδο εκ του διυλιστηρίου από τα προϊόντα πετρελαίου που λαμβάνονται από ένα τόννο αργού πετρελαίου.